CELEX: 62011TN0319
Language: fi
Date: 2011-06-14 00:00:00
Title: Asia T-319/11: Kanne 14.6.2011 — ABN AMRO Group v. komissio

27.8.2011   
            
            
               FI
            
            
               Euroopan unionin virallinen lehti
            
            
               C 252/35
            
         Kanne 14.6.2011 — ABN AMRO Group v. komissio
   (Asia T-319/11)
   2011/C 252/80
   Oikeudenkäyntikieli: englanti
   
      Asianosaiset
   
   
      Kantaja: ABN AMRO Group NV (Amsterdam, Alankomaat) (edustajat: asianajajat W. Knibbeler ja P. van den Berg)
   
      Vastaaja: Euroopan komissio
   
      Vaatimukset
   
   
               —
            
            
               Alankomaiden valtion ABN AMRO Group NV:n hyväksi toteuttamista toimenpiteistä N:o C 11/2009 (ex NN 53b/2008, NN 2/2010 ja N 19/2010) 5.4.2011 tehdyn komission päätöksen 5 artikla on kumottava, ja
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, jonka mukaan riidanalaisen päätöksen päätelmiä, jotka koskevat 5 artiklaan sisältyvän yritysostokiellon soveltamisalaa, rasittavat seuraavat oikeudelliset virheet, ja päätelmät on sen vuoksi kumottava
               
                           —
                        
                        
                           SEUT 107 artiklan 3 kohdan b alakohdan rikkominen ja komission tiedonannoissa (1) esitettyjen periaatteiden ja suuntaviivojen virheellinen soveltaminen
                        
                     
                           —
                        
                        
                           suhteellisuusperiaatteen loukkaaminen asettamalla tukitoimenpiteiden hyväksymisen edellytykseksi yritysostokielto, joka ei ole asianmukainen, välttämätön eikä oikeasuhteinen
                        
                     
                           —
                        
                        
                           yhdenvertaisen kohtelun periaatteen loukkaaminen asettamalla yritysostokielto, joka on huomattavasti tiukempi verrattuna komission muissa tapauksissa asettamiin yritysostokieltoihin
                        
                     
                           —
                        
                        
                           hyvän hallinnon periaatteen loukkaaminen, koska kaikkia kyseisen yksittäistapauksen kannalta merkityksellisiä seikkoja, mukaan lukien päätöksellä asetetun yritysostokiellon tarvetta ja seurauksia, ei tutkittu huolellisesti ja erikseen, sekä SEUT 296 artiklan rikkominen, joka johtuu kyseisen päätöksen perustelujen puutteellisuudesta.
                        
                     
         
               2)
            
            
               Toinen kanneperuste, jonka mukaan riidanalaisen päätöksen päätelmiä, jotka koskevat 5 artiklaan sisältyvän yritysostokiellon kestoa, rasittavat seuraavat oikeudelliset virheet ja arviointivirheet, ja päätelmät sen vuoksi kumottava:
               
                           —
                        
                        
                           SEUT 345 artiklan rikkominen, koska yritysostokiellon kesto riippuu valtion omistuksesta
                        
                     
                           —
                        
                        
                           SEUT 107 artiklan 3 kohdan b alakohdan rikkominen ja komission tiedonannoissa (2) esitettyjen periaatteiden ja suuntaviivojen virheellinen soveltaminen
                        
                     
                           —
                        
                        
                           yhdenvertaisen kohtelun loukkaaminen asettamalla yritysostokielto, joka on kestoltaan huomattavasti pidempi verrattuna komission muissa tapauksissa asettamiin yritysostokieltoihin
                        
                     
                           —
                        
                        
                           suhteellisuusperiaatteen ja hyvän hallinnon periaatteen loukkaaminen.
                        
                     
         
      (1)  Valtiontukisääntöjen soveltamisesta maailmanlaajuisen finanssikriisin seurauksena rahoituslaitosten suhteen toteutettuihin toimenpiteisiin annettu komission tiedonanto (EUVL C 270, s. 8), rahoituslaitosten pääomapohjan vahvistamisesta tämänhetkisessä finanssikriisissä: tuen rajaaminen välttämättömään vähimmäismäärään ja suojatoimet kilpailun kohtuuttoman vääristymisen estämiseksi annettu komission tiedonanto (EUVL C 10, s. 2), arvoltaan alentuneiden omaisuuserien käsittelystä yhteisön pankkisektorilla annettu komission tiedonanto (EUVL C 72, s. 1), elinkelpoisuuden palauttamisesta ja rahoitusalalla tämänhetkisessä kriisissä toteutettujen rakenneuudistustoimenpiteiden arvioinnista valtiontukisääntöjen perusteella annettu komission tiedonanto (EUVL C 195, s. 9).
   
      (2)  Ks. alaviite 1.